
Bedriftsfotball Bodø 2022
Bedriftsidretten i Bodø ønsker velkommen til fotballsesongen 2022!

REGLER

1 Antall spillere
Det spilles 7’erfotball i bedriftsserien for herrer både i seriespill og cupspill. Lagene benytter 6 utespillere pluss keeper. I dameklassen spilles det 5’erfptball i seriespill, mens det i cupspillet er 7’erfotball. I 5’erfortball benyttes 4 utespillere pluss keeper. Det spilles etter håndbalprinsippet, dvs. at en spiller som har forlatt banen for kortere eller lengre tid kan komme inn igjen. Det er ingen begrensninger i antall benyttede spillere i en og samme kamp. Kun spillere som er godkjent av fotballutvalget, på innlevert spillerliste, er spillerberettiget. Dersom laget ønsker å tilføre nye spillere, må disse innrapporteres til kretskontoret for godkjenning før de kan benyttes.

2 Spilletid
Det spilles 2 x 28 minutters omganger. 

3 Poeng:
Det er 3 – tre – poeng for seier, ett poeng for uavgjort og null poeng for tap.

4 Straff for bruk av ikke berettiget spiller.
Spillere som er fylt 30 år regnes ikke som aktiv. Etter fylte 30 år er en utøver IKKE aktiv og kan derfor gå over til bedriftsidrett UTEN karantene.
Alle som er ansatt i en virksomhet som har bedriftsidrettslag og som er medlem av Norges Bedriftsidrettsforbund, kan delta i bedriftsidretten. 


Spillere under 30 år som ikke er ansatt i bedriften og er aktiv (har deltatt i seriespill eller turneringer med aktive fotball lag) kan ikke delta i bedriftsfotballen hvis ikke 6-seks-månederskaranteneregelen er oppfylt. Det vil si at spiller som har deltatt (Oppført på dommerkort) for aktive fotball lag i seriespill eller turneringer med aktive fotball lag de siste 6 månedene er utelukket fra bedriftsfotballen. Spillere på de forskjellige lag må tilhøre det respektive laget de spiller for. 

Lag som blir tatt med å bruke ikke berettiget spillere, taper alle sine seirende kamper med 0-0 i målforskjell. Vi ber om at alle lag merker seg dette og bidrar til at linjene holdes rene i bedriftsfotballen. 
Skulle det oppdages overtredelser, må forholdet rapporteres til Bedriftsidretten i Bodø slik at laget kan bli bøtelagt med KR. 1500,- pr. overtredelse. Motstander i kampen tilkjennes seier i kampen, resultatet satt til 0-0. Dersom et lag forsynder seg for andre gang i sesongen, blir det ny bot på kr. 1500,- osv. 

5 Omberamming
Dersom et lag ønsker å omberamme en terminfestet kamp, kan det søkes om omberamming inntil 48 timer før terminfestet kampstart. Søknad gjøres på e-post til runar.mellem@bedriftsidretten.no  

Omberammingsgebyr på kr. 400,- faktureres laget. 

Lag som søker omberamming er ansvarlig for å varsle oppsatt dommer og motstander.

6 Straff for uteblivelse av terminfestet kamp
Alle lag er med for å spille fotball. Dersom et lag velger og ikke møte til terminfestet kamp vil laget bli bøtelagt med kr. 1.000,- pr. kamp laget er uteblitt fra. Det laget som ikke er skyld i at en terminfestet kamp ikke kan spilles på grunn av at motstander ikke møtte til kamp, tilkjennes seier i kampen med resultatet 0-0. Vi presiserer at kamper skal starte senest fem minutter etter terminfestet kampstart.

7 Dommer
Bare dommere som har godkjent utdanning skal benyttes som dommere i bedriftsfotballen. 
Alle dommerne er aktive dommere i regi av Nordland Fotballkrets. 
Hvis en dommer uteblir, vil det lag han tilhører bli bøtelagt med kr. 500,- pr. kamp.
Hjemmelaget er ansvarlig for at melding blir gitt fotballutvalget på e-post ved uteblivelse av dommer. 

8 Straff for trukket lag
Dersom et lag velger å trekke seg i løpet av sesongen medfører dette mye ekstraarbeide (og kostnader) for fotballutvalget. Det laget som trekker seg vil derfor ilegges en bot på kr. 2000,- som må betales straks. Det vil ikke bli aktuelt å ta inn laget igjen i fremtidige sesonger uten at boten er betalt.

9 Straffeutmåling
Straffeutmåling (ved rødt kort) foretas av fotballutvalget i samarbeid med Nordland Fotballkrets for å sikre en enhetlig praksis. Dersom en spiller, spiller i karantenetiden, gjelder samme regel som for bruk av ikke spillerberettiget spiller, se pkt 4.

10 Opprykk/nedrykk
I utgangspunktet rykker 2 lag opp og 2 lag ned mellom divisjoner. Dette kan imidlertid justeres etter påmeldte lag til aktuelle sesong.

11 Cupen
Skulle en cupkamp ende uavgjort etter ordinær tid, avgjøres den ved sudden death (første målet vinner) inntil 10 minutter. Deretter straffespark. Best av 5, ved fortsatt uavgjort 1 og 1.


12 Innrapportering av resultater
Hjemmelagets lagleder/oppmann skal rapportere kampresultatene samme dag som kampene spilles enten på APPen MIN BEDRIFTSIDRETT eller per e-post.

Dommer er ansvarlig for å legge kampskjema ferdig utfylt i postkassen på Idrettens Hus.

13 Registrering av nye spillere
Lagene kan ikke registrere nye spillere etter 20. august 2021. 

14 Kampavvikling
Alle kamper skal være avviklet før siste serierunde


15 Dommerhonorar
Hjemmelaget betaler dommer med kr 450,- Dommerregning sendes etter hver kampdag eller etter endt serie. 
16 Keeperregel
Keeper kan sparke/kaste ut ballen!
Ved målkast og frigjøring av ball etter redning (ball i spill), kan målvakt sparke/kaste direkte over midten. 

Bedriftsserien spiller alle kamper etter Norges Fotballforbunds regler og etter NBF’s konkurransereglement ”Konkurranseregler for Norges Bedriftsidrettsforbund”. Skulle det oppstå tvil om et eller annet i løpet av sesongen, så ta kontakt så skal vi hjelpe så godt vi kan.


LYKKE TIL MED SESONGEN 2022

